הרציונל העומד מאחורי תוכנית ה- Mentoring בארגון, שהותיק המנוסה והיודע חונך את הצעיר, חסר הניסיון והידע. שני הצדדים מרוויחים, ובארגון נשמר הידע המצטבר.
תוכנית ה- Mentoring מאפשרת לגייס בכירים/ ותיקים המהווים את עמוד השדרה הארגוני לתוכנית הכשרה איכותית וייחודית, לתת בידיהם כלים ומיומנויות להעביר את הידע שהצטבר בארגון לדור הצעירים.
יש בתוכנית מסר חשוב לוותיק באשר להערכה ולכבוד שהארגון מייחס למקצועיותו, ובת בבד מגייסת אותו לפיתוחו האישי. מצד שני, משדרת לצעיר את האמון לגבי הפוטנציאל שלו לעתיד לבוא.
הפעילות המשותפת יוצרת ערך מוסף לארגון, מחד גיסא, בפיתוח המיומנויות של המשתתפים, בגיבושם ובשיפור התקשורת בינהם, ומאידך גיסא שימור הידע בארגון.
מנהלים בכירים בארגון נכנסים לתוכנית פיתוח אישי מרצון וזוכים להכרה של הארגון שהם בקבוצת השייכות למנטורינג. צעירים בעלי פוטנציאל זוכים לליוווי של מנהלים בכירים ולמפגש א- פורמלי בתהליך הפיתוח שלהם מעבר לקבלת ההכרה מהארגון שרואים בהם פוטנציאל ניהולי הראוי להשקעה. שיפור התקשורת בין דרגי הניהול בציר האופקי והאנכי תוך פיתוח גאוות יחידה. שימור הידע המצטבר בארגון, ארגונו והעברתו לדור המנהלים הבא.
בשלב הראשון מקיימים איתור צרכים עם דרגי הנהלה ומגבשים תוכנית התואמת את צרכי הארגון ועולה בקנה אחד עם מדיניות ההנהלה. לאחר מיון וראיונות בוחרים את קבוצת הבכירים המלווה את קבוצת הצעירים הזכאית ו/או הנדרשת למנטורינג. מקיימים סדנאות הכשרה למנטורים, להכשירם ולגייסם לתוכנית. מקיימים סדנאות הכנה לעתודה לגבי הציפיות מהם בתהליך. יוצרים מפגש חוויתי בין הקבוצות לקביעת הזוגות וכניסה לתהליך הליווי. המנטורים מלווים את חברי העתודה באופן פרטני בהתאם לכללים שסוכמו על פני הזמן שהוגדר. צוות מקצועי מלווה את המנטורים בתהליך הליווי שלהם את העתודה. מתקיים כנס לסיכום התהליך בנוכחות המנטורים, העתודה וההנהלה.
הגדרת תפקיד המנטור, תפיסת תפקיד המנטור, מקורות עוצמה, השלבים בתהליך ותיאום ציפיות.
יסודות ה-Mentoring: תשאול מקצועי, מתן משוב ושיקוף.
התמודדות עם נקודות שבירה בתהליך ה- Mentoring.
תכנון וקביעת יעדים בתהליך ה-Mentoring.
ניהול תהליכי שינוי מקצועי ואישי ע"י תהליך ה-Mentoring.
כלים למתן משוב וביצוע הערכה במהלך הMentoring.
הערה: יש חשיבות לגבש הנושא לאחר איתור צרכים ממוקד.
מיומנויות בתקשורת אפקטיבית עם המנטור.
אופן ביצוע תיאום ציפיות.
שלבים בתהליך ה- Mentoring.
איתור צרכים ובניית התוכנית. פיתוח והדרכת בכירים. הדרכת זוטרים. מפגש משותף. ליווי הבכירים בתהליך ה- Mentoring. כנס סיכום.
זאת מעבר כמובן לסדרת המפגשים בין המנטור לעתודאי.
מניסיוננו, בארגונים בהם הופעלה התוכנית נמצא שפעילות הכשרת המנטורים מגייסת, מפתחת ומגבשת את המנהלים הוותיקים ואת דרגי הניהול הזוטר, תורמת לשימור הידע הארגוני- ניהולי, של הארגון ול"גאוות היחידה" של המשתתפים.
חשוב כמובן, שהפעילות תותאם לארגון, למדיניות ההנהלה ולצרכיי המשתתפים.